उल्‍लेखनीय है कि पूर्व वित्‍त मंत्री और बीजेपी के वरिष्‍ठ नेता यशवंत सिन्‍हा ने अर्थव्‍यवस्‍था की सुस्‍त रफ्तार पर केंद्र सरकार को आड़े हाथों लिया है. उन्‍होंने इसके लिए केंद्र सरकार की नीतियों को जिम्‍मेदार ठहराया है. कुछ दिन पहले इंडियन एक्‍सप्रेस में प्रकाशित अपने लेख में उन्‍होंने यह भी कहा कि बीजेपी में कई लोग यह जानते हैं कि अर्थव्‍यवस्‍था की रफ्तार धीमी हो रही है लेकिन डर के मारे वह बोल नहीं पा रहे हैं. ‘I need to speak up now’ शीर्षक से प्रकाशित अपने लेख में सख्‍त लहजे में अर्थव्‍यवस्‍था में गिरावट के लिए नोटबंदी और जीएसटी के निर्णयों को जिम्‍मेदार ठहराया. यशवंत सिन्‍हा ने लिखा कि नोटबंदी के चलते अर्थव्‍यवस्‍था पर बेहद विपरीत असर पड़ा है और वस्‍तु एवं सेवा कर (GST) का क्रियान्‍वयन खराब तरीके से किया गया.